Camilla Nielsen

Camilla Marie Nielsen, (1856–1932) alikuwa mwanasiasa wa Denmark anayekumbukwa kwa kazi zake katika jamii ya Frederiksberg, Copenhagen. Mnamo 1887 Camilla Nielsen alinunua nyumba zilizokuwa zimeharibika au hazina makazi mazuri na alizibadilisha kuwa nyumba ndogo ndogo 75 ambazo familia maskini na watoto waliweza kuishi kwa usalama na starehe, na mwaka 1909 akaanzisha jiko la umma lililotoa maelfu ya milo kwa wahitaji.

Akiwa mwanachama wa Demokrasia, alipigania makazi bora pamoja na haki za wanawake na watoto. Alishiriki pia katika vyama mbalimbali vya hisani na mwaka 1915 alikuwa mjumbe wa Denmark katika Kongamano la Amani la Wanawake mjini The Hague.

 Maisha na familia 
Camilla Marie Nielsen alizaliwa tarehe 20 Aprili 1856 katika Parokia ya Særslev, Manispaa ya Holbæk. Alihudhuria shule mara tatu kwa wiki na alipata ujuzi mzuri wa kuandika na kuhesabu, jambo lililomsaidia kuwa katibu wa shughuli za kilimo za babake.

Mnamo 1881, aliolewa na  Andreas Frederik Larsen na wakapata mtoto mmoja. Walihamia Copenhagen na kujipatia kipato kutokana na kazi ndogondogo. Ndoa yao ilivunjika mwaka 1903 na aliolewa tena na Christen Nielsen. 

 Tuzo 
Mnamo 1928, Nielsen alitunukiwa  tuzo ya Medal of Merit. 

 Marejeo 

Jamii:Wanasiasa wa Denmark
Jamii:Feminism and Folklore 2025 in Tanzania